মানি ইন দ্য ব্যাংক (২০১৫)
মানি ইন দ্য ব্যাংক একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি মানি ইন দ্য ব্যাংক কালানুক্রমিকের অধীনে প্রচারিত ষষ্ঠ অনুষ্ঠান ছিল। এই অনুষ্ঠানটি ২০১৫ সালের ১৪ই জুন তারিখে মার্কিন যুক্তরাষ্ট্রের ওহাইওয়ের কলম্বাসের ন্যাশনওয়াইড এরিনায় অনুষ্ঠিত হয়েছে; যা ২০০৪ সালের বেড ব্লাডের পর এই মাঠে ডাব্লিউডাব্লিউইর প্রথম অনুষ্ঠান ছিল। প্রাক-প্রদর্শনে একটিসহ মূল অনুষ্ঠান মিলিয়ে সর্বমোট সাতটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের মূল ম্যাচে শেইমাস ডলফ জিগলার, কেইন, কফি কিংস্টন, নেভিল, র‍্যান্ডি অরটন ও রোমান রেইন্সকে পরাজিত করে ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপের জন্য মানি ইন দ্য ব্যাংক ব্রিফকেস জয়লাভ করেছে। অন্যান্য শীর্ষস্থানীয় ম্যাচে, সেথ রলিন্স ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপের জন্য আয়োজিত একক ম্যাচে ডিন অ্যামব্রোজকে এবং একক ম্যাচে জন সিনা কেভিন ওয়েন্সকে পিনফলের মাধ্যমে পরাজিত করেছে।